Noteikumu (grozījumu) projekts 25-TA-1808
Izdrukāts 29.07.2026. 23.12 - 1.0 Redakcija
Noteikumu (grozījumu) projekts 25-TA-1808
Izdrukāts 29.07.2026. 23.12 - 1.0 Redakcija
Grozījumi Ministru kabineta 2014. gada 14. oktobra noteikumos Nr. 631 "Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi"
Izdoti saskaņā ar Jūras vides aizsardzības un pārvaldības likuma
19.panta ceturtās daļas 1., 2., 3. un 4.punktu un Būvniecības likuma
5.panta pirmās daļas 2.punktu un otrās daļas 9.punktu
· 1. Izdarīt Ministru kabineta 2014. gada 14. oktobra noteikumos Nr. 631 "Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi" (Latvijas Vēstnesis, 2014, 211. nr.; 2018, 191. nr.; 2019, 239. nr.; 2021, 213., 237. nr.; 2022, 123. nr.; 2024, 128., 211. nr.) šādus grozījumus:
· 1.1. izteikt 93. punktu šādā redakcijā:
· "93. Ja būve vai tās kārta (ja būvi paredzēts īstenot pa būves kārtām) nav nodota ekspluatācijā noteiktajā termiņā, būvatļauju (būvdarbu veikšanu) pagarina uz būvniecības ierosinātāja pieprasīto laiku, ja Nekustamā īpašuma valsts kadastra informācijas sistēmā ir reģistrēti kadastra dati par apvidū faktiski uzbūvēto apjomu un birojā ir iesniegts būves novietnes uzmērījums, kā arī atbilstoša attiecīgā būvdarbu veicēja civiltiesiskās atbildības obligātās apdrošināšanas polises kopija.";
· 1.2. izteikt 139.4. apakšpunktu šādā redakcijā:
· "139.4. aktuālu kadastrālās uzmērīšanas lietu, ja to izgatavo atbilstoši normatīvajiem aktiem kadastra jomā. Šā apakšpunkta prasību nepiemēro Būvniecības likuma 14. panta 1.4 daļā noteiktajā vienotā būves reģistrācijas procesā;".
· 2. Noteikumi stājas spēkā 2026. gada 1. janvārī.

